**REPUBLIKA HRVATSKA**

**OPĆINSKI SUD U PAZINU**

**Pazin, 29. prosinca 2023. godine**

**Razdjel: 109**

**Glava: 80**

**Matični broj: 3089541**

**OIB: 27672461276**

**RKP: 50563**

**Šifarska oznaka: 8423**

**OBRAZLOŽENJE POSEBNOG DIJELA FINANCIJSKOG PLANA**

**ZA 2024.-2026. GODINU**

**2024. GODINA**

**Plaće i doprinosi:**

S obzirom na postavljeni limit na skupini 31 od 3.629.440,00 € financijski plan nije rađen prema stvarnom izračunu koji bi uključivao 3 nova suca za koje se čeka imenovanje, već je izračun napravljen prema uputi na bazi plaće za rujan 2023. godine te množenjem sa 12 mjeseci. Općinski sud u Pazinu trenutno zapošljava ukupno 155 djelatnika od kojih 21 dužnosnika, 117 službenika i 17 namještenika.

Plaće za prekovremeni rad planirane su za rad zemljišno knjižnih referenata, a koji prekovremeni su potrebni radi rješavanja povećanog priliva predmeta, kao i rada na postupcima osnivanju i obnove zemljišnih knjiga. Iznos je dobiven na način, da se od ukupno postavljenog limita, oduzelo sredstva za bruto plaće, doprinose i ostale rashode.

**Ostali rashodi za zaposlene, prava ostvarena temeljem Kolektivnog ugovora:**

Ukupni predviđeni utrošak za ostale rashode za zaposlene, koji obuhvaćaju jubilarne nagrade, regres, božićnicu, dar za djecu, otpremnine, te razne potpore, u 2024. godini iznosi 104.520,00 €. Izračun za jubilarne nagrade rađen na temelju stvarnih podatka o djelatnicima.

Regres, božićnica i dar za djecu planirani na temelju stvarnog broja zaposlenih službenika i namještenika. Dok su potpore planirane po 5 komada za svaku vrstu tj. za pomoć u slučaju smrti, bolovanje duže od 90 dana i rođenje djeteta. Otpremnine su planirane prema broju djelatnika koji ostvaruju pravo na punu mirovinu u narednom razdoblju.

**Naknade za prijevoz za rad na terenu i odvojeni život:**

Ukupni predviđeni utrošak za isplatu naknade za prijevoz s posla i na posao u 2024. godini iznosi 150.000,00 €. Obračun izvršen prema stvarnom utrošku do rujna 2023. godine, na temelju čega je izračunat utrošak za 12 mjeseci te uvećan za predviđene troškove novih zaposlenika. Za napomenuti je, da zbog nemogućnosti korištenja mjesečne/godišnje karte naknada za prijevoz se isplaćuje prema broju prijeđenih kilometara.

**Materijalni rashodi:**

Prijedlog plana proračuna za 2024-2026 godinu napravljen je sukladno Uputi Ministarstva pravosuđa i uprave i postavljenim limitima.

Izračun rađen prema formuli (ukupni rashodi zaprimljeni do 30.09.2023./9\*12 mjeseci), do većih odstupanja u odnosu na ranija razdoblja dolazi na kontima: \*3211- službena putovanja, zabilježeno je povećanje organiziranja više dnevnih seminara i savjetovanja na koja smo u tekućoj godini zbog nedostatka sredstava bili primorani prijavljivati po jednog suca unatoč većem interesu

\*3221- uredski materijal, zbog povećanja cijena uredskog materijala i papira \*3223- energija, planirano nešto manje sredstava u odnosu na 2023. godini budući se tržište energenata stabiliziralo te se bilježi višak sredstava koja su se u tekućoj godini rebalansom preraspodijelila

\*3231- očekujemo povećanje rashoda za poštanske usluge zbog povećanja broja korisnika usluga ispisa i kuvertiranja

\*3236- u 2024. godini nitko do zaposlenika nema pravo na sistematski pregled, stoga su planirana sredstva samo za prethodne preglede pri zapošljavanju novih djelatnika

\*3237- intelektualne usluge, izračun rađen prema stvarnom devetomjesečnom utrošku a koji je posljedica Izmjene Tarifa o nagradama i naknadi troškova za rad odvjetnika

\*3239- na ovom kontu planirana su sredstva za uređenje prostora novih sudnica

**Tekuće održavanje:**

Rashodi za usluge tekućeg i investicijskog održavanja planirana su u iznosu od 50.000,00 €, te obuhvaćaju redovan godišnji servis klima uređaja u svim zgradama, redovni servis kotlovnica u zgradama u Pazinu, Labinu, Poreču i Buzetu, manje sitne popravke vodovodnih i elektroinstalacija, godišnji servisi službenih vozila i ostale zahvate potrebne kako bi se osigurao kontinuirani rad suda koji posluje na 7 lokacija.

**Kapitalno održavanje:**

Od kapitalnog održavanja nužna je hitna rekonstrukcija krova i izgradnje sustava drenaže oko zgrade Stalne službe u Bujama- Buie na adresi Buje-Buie, Istarska 1, a sve radi učestalog prokišnjavanja, problema sa vlagom u podzemnim prostorijama zgrade, te kako bi se onemogućio dotok oborinskih voda. Nadalje potrebni su soboslikarski radovi u svim zgradama.

**Nabava opreme:**

Za potrebe Općinskog suda u Pazinu neophodna je nabavka 82 stolna računala budući su trenutna računala starija od 10 godina što dovodi do otežanog i usporenog rada.

**Vlastiti prihodi:**

U skladu sa čl. 54 Zakona o proračunu vlastiti prihodi ostvaruju se od usluga kopiranja sudskih akata. Za očekivati je ukupne vlastite prihode u iznosu od cca. 1.327,00 €.

**2025. GODINA**

**Plaće i doprinosi:**

Izračun potrebnih sredstava rađen do postavljenog limita.

Za prekovremene sate planirana su sredstva koja su preostala nakon što su rezervirana sredstva za bruto plaća, doprinose i ostale rashode.

**Ostali rashodi za zaposlene, prava ostvarena temeljem Kolektivnog ugovora:**

Prijedlog ostalih rashoda za zaposlene temeljio se na stvarnim procjenama kao i za 2024. godinu.

**Naknade za prijevoz za rad na terenu i odvojeni život:**

Izračun potrebnih sredstava rađen uz uvećanje od 1,289013041 % u odnosu na 2024. koliko iznosi i postavljeni limit.

**Materijalni rashodi:**

Materijalni rashodi na skupini 32 planirani uz uvećanje od 1,289013041 % u odnosu na 2024. koliko iznosi i postavljeni limit, jedino su zdravstvene usluge planirane realno prema broju zaposlenika koji će imati pravo na sistematski pregled. Rashodi skupine 34 planirana su uz povećanje od 0,295615043 % u odnosu na 2024. godinu, dok su rashodi skupine 42 planirana do visine postavljenog limita odnosno uz povećanje od 4,205607476% u odnosu na 2024. godinu.

**Kapitalno održavanje:**

Od kapitalnog održavanja planiraju se radovi koji se nisu odradili u 2024. godini, nadalje potrebna je zamjena stolarije (prozori) na zgradi sjedišta suda u Pazinu, te zgradama Stalnih službi u Labinu i Poreču, a sve kako bi se povećala energetska učinkovitost zgrada, koja je sada klasificirana u G energetski razred za zgrade u Pazinu i Labinu, dok je zgrada u Poreču svrstana u E energetski razred.

**Nabava opreme:**

Kao što je navedeno za 2024. godinu, ukoliko se nabava ne izvrši u potpunosti

**Vlastiti prihodi:**

Za očekivati je ukupne vlastite prihode u iznosu od cca. 1.327,00 €.

**2026. GODINA**

Izračun potrebnih sredstava rađen do postavljenog limita.

Za prekovremene sate planirana su sredstva koja su preostala nakon što su rezervirana sredstva za bruto plaća, doprinose i ostale rashode.

**Ostali rashodi za zaposlene, prava ostvarena temeljem Kolektivnog ugovora:**

Prijedlog ostalih rashoda za zaposlene temeljio se na stvarnim procjenama kao i za 2024. godinu.

**Naknade za prijevoz za rad na terenu i odvojeni život:**

Izračun potrebnih sredstava rađen uz uvećanje od 2,018674354 % u odnosu na 2024. koliko iznosi i postavljeni limit.

**Materijalni rashodi:**

Materijalni rashodi na skupini 32 planirani uz uvećanje od 2,018674354 % u odnosu na 2024. koliko iznosi i postavljeni limit, jedino su zdravstvene usluge planirane realno prema broju zaposlenika koji će imati pravo na sistematski pregled. Rashodi skupine 34 planirana su uz smanjenje od -9,673181146 % u odnosu na 2024. godinu, dok su rashodi skupine 42 planirana do visine postavljenog limita odnosno uz povećanje od 9,813084112% u odnosu na 2023. godinu.

**Kapitalno održavanje:**

Kao što je navedeno za 2024. i 2025. godini, ukoliko se radove ne izvrše u potpunosti.

**Nabava opreme:**

Kao što je navedeno za 2024. godinu, ukoliko se nabava ne izvrši u potpunosti

**Vlastiti prihodi:**

Za očekivati je ukupne vlastite prihode u iznosu od cca. 1.327,00 €.